

# JÕELÄHTME VALLAVOLIKOGU

# O T S U S

Kostivere 7. august 2025 nr

**Kinnisasjade omavaheliste piiride muutmise käigus tekkinud maa omandamine**

Jõelähtme Vallavalitsuse 17.04.2025 korraldusega nr 310 „Kinnisasjade osade vahetamine ja kinnisasjade piiride muutmine“ alusel teostati maakorraldustoimingud Jõelähtme vallas Jõelähtme külas asuvate Postijaama tee 5 (kinnistusregistri nr 13968602, katastritunnus 24504:008:0948, pindala 37 832 m2, sihtotstarve tootmismaa 100%) ja Postijaama tee 7 (kinnistusregistriosa nr 14098502, katastritunnus 24504:008:0090, 13 208 m2, sihtotstarve ühiskondlike ehitiste maa 100%) katastriüksustega.

Maakorraldustoimingute tulemusel vähenes Postijaama tee 5 katastriüksuse pindala 585 m2 võrra, mis liideti Postijaama tee 7 katastriüksuse koosseisu. Täiendavalt täpsustati Postijaama tee 7 kinnisasja piire ning maakorralduse tulemusel suurenes Postijaama tee 7 katastriüksuse pindala 589 m2 võrra.

Maakorralduse läbiviimise vajaduse tingis parkimiskohtade puudus Postijaama tee 7 maaüksusel. Kinnisasjade omavaheliste piiride muutmise tulemusel tekib hoonete läänekülge piisav ruum täiendavate parkimiskohtade rajamiseks.

Postijaama tee 5 kinnisasja omanik, OÜ Scanweld Ehitus (registrikood 11010029) on nõustunud kinnisasja piiride muutmisega eelkirjeldatud viisil ilma hüvitiseta, seega omandab Jõelähtme vald täiendava maa-ala tasuta.

Jõelähtme vallavara valitsemise korra § 7 lg 1 p 2 alusel vallavara omandamise otsustab vallavolikogu, kui on tegemist kinnisasjaga (välja arvatud § 7 lg 1 p 1 alusel transpordimaa).

Võttes aluseks Jõelähtme Vallavolikogu 12.09.2006 määruse nr 29 „Jõelähtme vallavara valitsemise kord“ § 7 lg 1 p 2, Jõelähtme Vallavolikogu

**o t s u s t a b:**

1. Omandada tasuta kinnisasjade omavaheliste piiride muutmise tulemusel Postijaama tee 5 (kinnistusregistri nr 13968602, katastritunnus 24504:008:0948) maaüksusest täiendav maa-ala, mille käigus tekib Jõelähtme vallale kuuluvast olemasolevast Postijaama tee 7 (kinnistusregistriosa nr 14098502, katastritunnus 24504:008:0090, 13 208 m2, sihtotstarve ühiskondlike ehitiste maa 100%) katastriüksusest järgnevate andmetega katastriüksus: katastritunnus 24501:001:3424; aadress Harju maakond, Jõelähtme vald, Jõelähtme küla, Postijaama tee 7; sihtotstarve Ühiskondlike ehitiste maa 100%; pindala 13 797 m²; kõlvikuline koosseis metsamaa 770 m², õuemaa 353 m², muu maa 12 674 m².
2. Tehingukulud (notari tasu ja riigilõiv) kannab Jõelähtme vald.
3. Otsus jõustub teatavakstegemisest.

Väino Haab

vallavolikogu esimees